《快阁次文丞相韵》
明代·江源

万里间关执汉幢，百年誓不此心降。匿孤今日难存赵，击楫何心更渡江。

忠愤填胸终死国，皇天无意再兴邦。可怜快阁题诗处，千古风云护夜窗。

作者简介：明广东番禺心，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。